
REFERAT DE APROBARE  A PROIECTULUI DE HOTĂRÂRE
privind modificarea HCMLT nr.302/2019 privind constituirea dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcţii amplasate pe acestea prin completarea Anexei nr.1

1. Descrierea situaţiei actuale:
	Prin HCLMT nr.302/14.06.2019 a fost aprobată constituirea dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcții amplasate pe aceste terenuri și Regulamentul privind procedura de constituire a dreptului de superficie cu titlu oneros . 
2. Schimbări preconizate și rezultate așteptate:
 	Completarea prevederilor regulamentului respectiv este necesară în vederea cuprinderii tuturor situațiilor juridice ale imobilelor care fac obiectul HCLMT nr.302/2019, în scopul de a acoperi cât mai multe cazuri apărute în practică.
3. Alte informații:
 	În cadrul Capitolului III, art.6 din Regulamentul de constituire a dreptului de superficie se menționează că  după stabilirea suprafeței de teren de către o Comisie numită prin Dispoziție a Primarului Municipiului Timișoara, DCTDD I Est, respectiv DCTDD II Vest vor dispune efectuarea raportului de evaluare de către un evaluator autorizat aflat în relaţii contractuale cu Primăria Timișoara, pentru stabilirea taxei de superficie. Aceasta se va stabili ţinând seama de natura terenului, de destinaţia construcţiei, de zona în care se află terenul, precum si de orice alte criterii de determinare a contravalorii folosinţei, informaţii ce rezultă și din certificatul de urbanism.
4. Concluzii:
	Având în vedere cele menţionate mai sus, considerăm necesară și oportună completarea Cap.III, art.6 din Regulamentul de constituire a dreptului de superficie cu următorul conținut: ”În situația existenței unor convenții /titluri/ acte juridice anterioare, valoarea taxei de superficie nu poate fi inferioară prețurilor/taxelor/redevențelor prevăzute în acestea.”

RAPORT DE SPECIALITATE
privind modificarea HCMLT nr.302/2019 privind constituirea dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcţii amplasate pe acestea prin completarea Anexei nr.1

              Având în vedere Referatul de aprobare a proiectului de hotărâre nr. SC2021 -                                 13813	/19.05.2020  al Primarului Municipiului Timișoara și Proiectul de hotărâre privind modificarea HCMLT nr.302/2019 prin completarea Regulamentului de constituire a dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcţii amplasate pe aceste terenuri, facem următoarele precizări:
	Prin HCLMT nr.302/14.06.2019 a fost aprobată constituirea dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcții amplasate pe aceste terenuri și Regulamentul privind procedura de constituire a dreptului de superficie cu titlu oneros, care stabileşte reguli minimale de constituire a dreptului de superficie cu titlu oneros asupra terenurilor din domeniul privat al Municipiului Timișoara pe care sunt edificate, în mod legal, construcţii, dreptul de superficie fiind un drept real imobiliar.
	În cadrul Capitolului III, art.6 din Regulamentul de constituire a dreptului de superficie se menționează că  după stabilirea suprafeței de teren de către o Comisie numită prin Dispoziție a Primarului Municipiului Timișoara, DCTDD I Est, respectiv DCTDD II Vest vor dispune efectuarea raportului de evaluare de către un evaluator autorizat aflat în relaţii contractuale cu Primăria Municipiului Timișoara pentru stabilirea taxei de superficie. Aceasta se va stabili ţinând seama de natura terenului, de destinaţia construcţiei, de zona în care se află terenul, precum si de orice alte criterii de determinare a contravalorii folosinţei, informaţii ce rezultă și din certificatul de urbanism.
	Raportat la cele prezentate mai sus, în scopul de a acoperi cât mai multe cazuri apărute în practică, se propune completarea prevederilor regulamentului respectiv în vederea cuprinderii tuturor situațiilor juridice ale imobilelor care fac obiectul HCLMT nr.302/2019, cu privire la criteriile de determinare a taxei de superficie.
	Instituirea dreptului de folosinţă asupra bunurilor aflate în domeniul privat al Municipiului Timișoara este reglementată exclusiv de Codul civil. Astfel, în conformitate cu prevederile art. 693 alin. (1) din Legea nr. 287/2009 privind Codul civil, "Superficia este dreptul de a avea sau de a edifica o construcţie pe terenul altuia, deasupra ori în subsolul acelui teren, asupra căruia superficiarul dobândeşte un drept de folosinţă".  La art. 697 alin. (1) din Codul civil se prevede faptul că " În cazul în care superficia s-a constituit cu titlu oneros, dacă părţile nu au prevăzut alte modalităţi de plată a prestaţiei de către superficiar, titularul dreptului de superficie datorează, sub formă de rate lunare, o sumă egală cu chiria stabilită pe piaţa liberă, ţinând seama de natura terenului, de destinaţia construcţiei în cazul în care aceasta există, de zona în care se află terenul, precum şi de orice alte criterii de determinare a contravalorii folosinţei".
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind modificarea HCMLT nr.302/2019 prin completarea Regulamentului de constituire a dreptului de superficie cu titlu oneros asupra terenurilor aflate în domeniul privat al Municipiului Timișoara în favoarea proprietarilor de construcţii amplasate pe aceste terenuri, la Cap.III, art.6, cu următorul conținut: ”În situația existenței unor convenții /titluri/ acte juridice anterioare, valoarea taxei de superficie nu poate fi inferioară prețurilor/taxelor/redevențelor prevăzute în acestea.”	
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

